32005D0485
L 181/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 юни 2005 година
за изменение на Решения 2001/881/EО и 2002/459/EО по отношение на списъка на граничните инспекционни пунктове
(нотифицирано под номер C(2005) 1835)
(текст от значение за ЕИП)
(2005/485/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар, и по-специално член 20, параграф 3 от нея (1),
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и относно изменение на Директиви 89/662/ЕИО, 90/425/ЕИО и 90/675/ЕИО (2), и по-специално член 6, параграф 4 от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3), и по-специално член 6, параграф 2 от нея,
като има предвид, че:
(1)
Решение 2001/881/ЕО на Комисията от 7 декември 2001 г. относно определяне на списък на граничните инспекционни пунктове, одобрени да извършват ветеринарни проверки на животни и животински продукти с произход от трети страни и относно актуализиране на подробните правила за контрола, който трябва да бъде упражняван от експертите на Комисията (4) следва да бъде актуализирано, за да се отчете развитието в някои държави-членки, свързано с тези пунктове, и извършваните инспекции в съответствие с горепосоченото решение.
(2)
Списъкът на граничните инспекционни пунктове, определен в Решение 2001/881/ЕО („списъка“), включва номерата на единиците от мрежата TRACES за всеки граничен инспекционен пункт. TRACES е компютризирана система, въведена с Решение 2004/292/ЕО на Комисията от 30 март 2004 г. относно въвеждането на системата TRACES и за изменение на Решение 92/486/ЕИО (5). TRACES заменя предишната система „Анимо“, която се основава на мрежата, въведена с Решение 91/398/ЕИО на Комисията от 19 юли 1991 г. относно компютризирана мрежа, която свързва ветеринарните органи („Анимо“) (6), за проследяване на движенията на животните и на някои продукти при вътрешнообщностния обмен и вноса.
(3)
След удовлетворителната инспекция съгласно Решение 2001/881/ЕО към списъка следва да се добавят допълнителни гранични инспекционни пунктове в Sines в Португалия, Bratislava в Словакия, Valleta в Малта и Manston в Обединеното кралство.
(4)
След съобщенията, направени от Швеция и от Обединеното кралство, от списъка следва да се заличат граничните инспекционни пунктове Norrköping и Varberg в Швеция и Portsmouth в Обединеното кралство.
(5)
Освен това списъкът следва да се актуализира, за да се отразят последните промени по отношение на известен брой гранични инспекционни пунктове, вече одобрени съгласно Решение 2001/881/EО, по отношение на категориите животни и продукти, които могат да бъдат проверявани в тези пунктове, и организирането на инспекционни центрове в рамките на тези пунктове.
(6)
Списъкът на пунктовете в Решение 2002/459/EО на Комисията от 4 юни 2002 г. относно определяне на списъка със звената от компютърната система „Анимо“ и за отмяна на Решение 2000/287/EО (7) посочва номера на пунктовете съгласно мрежата TRACES за всеки граничен инспекционен пункт в Общността. С оглед осигуряването на хомогенност на законодателството на Общността този списък следва да бъде актуализиран, за да отрази настъпилите промени и да бъде идентичен с този в Решение 2001/881/EО. Решение 2002/459/ЕО следва съответно да се измени.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2001/881/EО се заменя с приложение I към настоящото решение.
Член 2
Приложението към Решение 2002/459/ЕО на Комисията се изменя съгласно приложение II към настоящото решение.
Член 3
Адресати на настоящото решение са държавите-членки.
Съставено в Брюксел на 22 юни 2005 година.